Ο Κόσμος δεν είναι Αρκετός

Το Ο Κόσμος δεν Είναι Αρκετός (πρωτότυπος τίτλος: The World Is Not Enough) είναι βρετανική κατασκοπευτική ταινία του 1999, η οποία αποτελεί την 19η της σειράς ταινιών Τζέιμς Μποντ σε παραγωγή της Eon Productions. Η ταινία γυρίστηκε για την Metro-Goldwyn-Mayer. Σε σκηνοθεσία του Μαίκλ Άπτιντ και σε σενάριο και στόρι των  Νιλ Πέρβις, Ρόμπερτ Γουαίντ και Μπρους Φάιρσταϊν, πρωταγωνιστεί ο Πιρς Μπρόσναν στον ρόλο του Τζέιμς Μποντ για τρίτη φορά, μαζί με τους Ρόμπερτ Καρλάιλ, Σοφί Μαρσό, Ντενίζ Ρίτσαρντς και Τζούντι Ντεντς. Στην ταινία αυτήν, ένας δισεκατομμυριούχος ονόματι Σερ Ρόμπερτ Κινγκ δολοφονείται απο τον τρομοκράτη Ρενάρντ, και ο Τζέιμς Μποντ καλείται να προστατεύσει την κόρη του, την Ελέκτρα, την οποίαν είχε απαγάγει ο Ρενάρντ. Ωστόσο, στην πορεία, θα ανακαλύψει την ύπαρξη μιας ολόκληρης συνωμοσίας σχετικά με τα πετρέλαια στα νερά της Κωνσταντινούπολης.

Η ταινία αυτή είναι σε παραγωγή των Μάικλ Γουίλσον και Μπάρμπαρα Μπρόκολι και είναι η πρώτη ταινιά του Τζέιμς Μποντ που κυκλοφορεί αποκλειστικά και μόνο με το σήμα της MGM, κι όχι με αυτό της United Artists. Τα κύρια γυρίσματα έγιναν σε μέρη όπως η Ισπανία, το Ηνωμένο Βασίλειο, το Αζερμπαϊτζάν, η Γαλλία και η Τουρκία.

Η πρεμιέρα ης ταινίας έγινε στο θέατρο Fox Bruin, στο Λος Άντζελες στις 8 Νοεμβρίου 1999 και κυκλοφόρησε στους κινηματογράφους στις Ηνωμένες Πολιτείες στις 19 Νοεμβρίου του ίδιου έτους, ενώ στους κινηματογράφους του Ηνωμένου Βασιλείου κυκλοφόρησε μια εβδομάδα μετά. Η ταινία έλαβε μικτές κριτικές από τους κριτικούς, οι οποίοι επέκριναν κυρίως τη πλοκή και την ερμηνεία της Ντενίζ Ρίτσαρντς, ενώ απέφερε 361 εκατομμύρια δολάρια παγκοσμίως, καθιστώντας την την όγδοη ταινία του 1999 με τις υψηλότερες εισπράξεις. Η επόμενη ταινία της σειράς, το Πέθανε μια άλλη μέρα, κυκλοφόρησε το 2002.

Πλοκή
Ο σερ Ρόμπερτ Κινγκ, μεγιστάνας του πετρελαίου και προσωπικός φίλος της Μ, δολοφονείται σε βομβιστική επίθεση, με αποτέλεσμα ο Τζέιμς Μποντ να αναλάβει την προστασία της Ηλέκτρας, κόρης του και μοναδικής κληρονόμου της περιουσίας του. Μετά από έρευνες, ο Μποντ μαθαίνει πως υπεύθυνος για τη δολοφονία του Κινγκ είναι ο Ρενάρ, ένας ψυχοπαθής τρομοκράτης, που δεν αισθάνεται τον πόνο εξαιτίας μιας σφαίρας σφηνωμένης στον εγκέφαλό του, και ο οποίος σκοπεύει να πλήξει την Ευρώπη με μια πυρηνική βόμβα. Με τη βοήθεια της δρα Κρίστμας Τζόουνς και του Βαλεντίν Ζουκόβσκι, πρώην πράκτορα της KGB, ο Μποντ θα κάνει ό,τι μπορεί για να ματαιώσει τα σχέδια του Ρενάρ.

Ηθοποιοί και Χαρακτήρες
 Πιρς Μπρόσναν στο ρόλο του Τζέιμς Μποντ
 Ρόμπερτ Καρλάιλ στο ρόλο του Βίκτωρ "Ρενάρντ" Ζόκας 
 Σοφί Μαρσό στο ρόλο της Ηλέκτρα Κινγκ
 Ντενίζ Ρίτσαρντς στο ρόλο της δρα Κρίστμας Τζόουνς
 Ρόμπι Κολτρέιν στο ρόλο του Βαλεντίν Ζουκόφσκι
 Ντέσμοντ Λιουέλιν στο ρόλο του Q
 Σαμάνθα Μποντ στο ρόλο της Ιβ Μανιπένι
 Τζούντι Ντεντς στο ρόλο της Μ
 Μαρία Γκράτσια Κουτσινότα στο ρόλο του Κοριτσιού των Τσιγάρων
 Κόλιν Σάλμον στο ρόλο του Τσαρλς Ρόμπινσον
 Ούλριχ Τόμσεν στο ρόλο του Σάσα Ντείβιντοβ
 Μάικλ Κίτσεν στο ρόλο του Μπιλ Τάνερ
 Τζον Κλιζ στο ρόλο του R

Παραπομπές

Εξωτερικοί σύνδεσμοι
 Επίσημη ιστοσελίδα
 Ο Κόσμος δεν Είναι Αρκετός στο IMDb

Κατηγορία:Ταινίες του 1999
Κατηγορία:Βρετανικές ταινίες της δεκαετίας 1990
Κατηγορία:Ταινίες γυρισμένες στην Αγγλία
Κατηγορία:Ταινίες γυρισμένες στη Γαλλία
Κατηγορία:Ταινίες γυρισμένες στην Ισπανία
Κατηγορία:Ταινίες γυρισμένες στην Τουρκία
Κατηγορία:Ταινίες γυρισμένες στην Κωνσταντινούπολη
Κατηγορία:Ταινίες γυρισμένες στην Ουαλία
Κατηγορία:Ταινίες παραγωγής Metro-Goldwyn-Mayer
Κατηγορία:Ταινίες Τζέιμς Μποντ
Κατηγορία:Αγγλόφωνες ταινίες
Κατηγορία:Βρετανικές κατασκοπικές ταινίες
Κατηγορία:Αμερικανικές ταινίες δράσης
Κατηγορία:Ταινίες σίκουελ
Κατηγορία:Ταινίες που αφορούν την εκδίκηση
Κατηγορία:Ταινίες τοποθετημένες στην Αγγλία
Κατηγορία:Ταινίες τοποθετημένες στην Κωνσταντινούπολη